148. löggjafarþing 2017–2018.

Þingskjal 927 — 371. mál.

Svar

samgöngu- og sveitarstjórnarráðherra við fyrirspurn frá Birni Leví Gunnarssyni um dagpeninga ráðherra og ráðuneytisstjóra.

Töluverðar breytingar hafa orðið á ráðuneytum á því tímabili sem fyrirspurnin spannar. Svarið tekur því til samgönguráðuneytis frá 1. janúar 2006 til 31. desember 2007. Hinn 1. janúar 2008 færðust sveitarstjórnarmál frá félagsmálaráðuneyti til samgönguráðuneytis og því tekur svarið til samgöngu- og sveitarstjórnarráðuneytis frá þeim tíma og til 31. desember 2010. Hinn 1. janúar 2011 voru dómsmálaráðuneyti og samgöngu- og sveitarstjórnarráðu
neyti sameinuð í innanríkisráðuneytið. Dómsmálaráðherra og samgöngu- og sveitarstjórnar
ráðherra svara því fyrirspurninni sameiginlega fyrir tímabilið 1. janúar 2011 til 31. desember 2017.

1.	Hver var frá árinu 2006 árlegur fjöldi ferða samgöngu- og sveitarstjórnarráðherra annars vegar og þeirra ráðherra sem fóru með málefnasvið hans og hins vegar ráðu
neytisstjóra þessara sömu ráðuneyta til útlanda vegna starfa á vegum ráðuneytisins?

Taflan sýnir árlegan fjölda ferða ráðherra annars vegar og ráðuneytisstjóra hins vegar á umræddu tímabili. Árið 2016 sker sig úr að því leyti að ráðherra var á þessum tíma ekki heilsuhraustur og fór því ekki utan. Ráðuneytisstjóri sótti af þeim sökum mikilvæga ráðherra
fundi í hans stað.

Ráðuneyti	Ár	Fjöldi ferða ráðherra	Fjöldi ferða ráðuneytisstjóra
Samgönguráðuneyti	2006	9	10
Samgönguráðuneyti	2007	4	8
Samgöngu- og sveitarstjr.	2008	4	7
Samgöngu- og sveitarstjr.	2009	3	7
Samgöngu- og sveitarstjr.	2010	2	5
Innanríkisráðuneyti	2011	7	7
Innanríkisráðuneyti	2012	14	10
Innanríkisráðuneyti	2013	8	10
Innanríkisráðuneyti	2014	7	9
Innanríkisráðuneyti	2015	7	8
Innanríkisráðuneyti	2016	0	13
Innanríkisráðuneyti	2017	5	8

2.	Hve háar voru árlegar greiðslur dagpeninga hvors um sig vegna þessara ferða?

Í reglum fjármálaráðuneytisins nr. 1/2009 er fjallað um greiðslu ferðakostnaðar á vegum ríkisins. Þar kemur m.a. fram að ráðherrum skuli greiddir 2/3 hlutar dagpeninga, en 1/3 hluti dagpeninga ef um opinbera heimsókn er að ræða. Auk þess skal þeim greiddur ferða- og gistikostnaður, risnukostnaður og símtöl. Samkvæmt eldri reglum um greiðslu ferðakostnað
ar, nr. 39/1992, voru ráðherrar á fullum dagpeningum en að auki var greiddur ferða- og gisti
kostnaður, risnukostnaður og símtöl. Samkvæmt sömu reglum skyldu ráðuneytisstjórum, auk fleiri sem sérregla gilti um, greiddir 4/5 hlutar fullra dagpeninga, auk ferða-, gisti- og síma
kostnaðar. Með breytingunni árið 2009 lækkaði fjárhæð dagpeninga vegna ferða ráðherra. Að sama skapi var sérregla ráðuneytisstjóra og fleiri afnumin. Ráðherra er þó heimilt sam
kvæmt tilvitnuðum reglum að víkja frá meginreglunni og ákveða að starfsmönnum ríkisins verði greiddur gistikostnaður og helmingur dagpeninga.

Taflan sýnir dagpeninga vegna ráðherra annars vegar og ráðuneytisstjóra hins vegar á ára
bilinu 2006–2017.

Ráðuneyti	Ár	Dagpeningar ráðherra	Dagpeningar ráðuneytisstjóra
Samgönguráðuneyti	2006	1.009.438	844.094
Samgönguráðuneyti	2007	384.344	679.890
Samgöngu- og sveitarstjr.	2008	478.075	702.750
Samgöngu- og sveitarstjr.	2009	237.000	700.431
Samgöngu- og sveitarstjr.	2010	105.337	433.268
Innanríkisráðuneyti	2011	1.005.647	1.259.656
Innanríkisráðuneyti	2012	1.815.692	1.198.869
Innanríkisráðuneyti	2013	1.182.522	1.564.128
Innanríkisráðuneyti	2014	678.392	792.153
Innanríkisráðuneyti	2015	699.976	616.313
Innanríkisráðuneyti	2016	1.040.413
Innanríkisráðuneyti	2017	724.056	714.195

3.	Hversu oft á hverju ári fengu ráðherra og ráðuneytisstjóri 1/3 hluta dagpeninga og hve oft 2/3 hluta?

Með vísan til svars við 2. tölul. þá gildir reglan um greiðslu á 1/3 hluta og 2/3 hlutum dagpeninga einungis vegna ferða ráðherra og tók sú regla gildi árið 2009. Fjöldi ferða í þessu samhengi var sem hér greinir árin 2006–2017.

Ráðuneyti	Ár	Ráðherra 1/3	Ráðherra 2/3
Samgönguráðuneyti	2006	Á ekki við	Á ekki við
Samgönguráðuneyti	2007	Á ekki við	Á ekki við
Samgöngu- og sveitarstjr.	2008	Á ekki við	Á ekki við
Samgöngu- og sveitarstjr.	2009	2
Samgöngu- og sveitarstjr.	2010	2
Innanríkisráðuneyti	2011	3
Innanríkisráðuneyti	2012	0
Innanríkisráðuneyti	2013	0
Innanríkisráðuneyti	2014	7
Innanríkisráðuneyti	2015	7
Innanríkisráðuneyti	2016	0
Innanríkisráðuneyti	2017	5

4.	Hverjar voru árlegar fjárhæðir, skipt á ráðherra og ráðuneytisstjóra, vegna hótelgist
ingar þeirra annars vegar og hins vegar annars ferðakostnaðar?

Taflan sýnir árlegar fjárhæðir, skipt á ráðherra og ráðuneytisstjóra vegna hótelgistingar þeirra annars vegar og hins vegar annars ferðakostnaðar. Vísað er til skýringa í svari við 1. tölul. fyrir árið 2016.

Ráðherra	Ráðuneytisstjóri
Ráðuneyti	Ár	Dvalar-
kostnaður	Ferða-
kostnaður	Dvalar-
kostnaður	Ferða-
kostnaður
Samgönguráðuneyti	2006	599.834	1.361.170	594.434	1.559.610
Samgönguráðuneyti	2007	262.354	430.110	412.852	1.049.030
Samgöngu- og sveitarstjr.	2008	190.807	678.815	423.203	1.072.440
Samgöngu- og sveitarstjr.	2009	34.798	476.635	81.347	934.590
Samgöngu- og sveitarstjr.	2010	33.406	336.241	622.790
Innanríkisráðuneyti	2011	342.664	881.179	107.441	1.027.684
Innanríkisráðuneyti	2012	351.224	1.734.193	1.374.276
Innanríkisráðuneyti	2013	233.535	1.716.218	106.489	1.452.958
Innanríkisráðuneyti	2014	535.717	930.617	740.506	1.494.975
Innanríkisráðuneyti	2015	407.497	1.404.242	727.387	1.365.856
Innanríkisráðuneyti	2016	409.835	1.591.805
Innanríkisráðuneyti	2017	262.326	1.856.102	386.373	1.122.133

5.	Í hversu mörgum tilfellum hvert þessara ára var ráðherra eða ráðuneytisstjóra ekið út á flugvöll í bifreiðum ráðuneytisins og í hve mörgum tilfellum endurgreiddu þeir þann hluta dagpeninga sem ætlaður er til að standa undir þeim hluta ferðakostnaðarins?

Samkvæmt 1. mgr. 8. gr. reglugerðar nr. 1281/2014 um bifreiðamál ríkisins skal ríkið leggja ráðherrum ríkisstjórnarinnar til bifreið til afnota vegna starfa sinna. Af því leiðir að ráðherra er jafnan ekið til flugvallar í bifreið ráðuneytisins. Ráðuneytisstjóra hefur á hinn bóginn ekki sérstaklega verið ekið til flugvallar í bifreið ráðuneytisins.

6.	Hversu oft og hve háar voru árlegar endurgreiðslur ráðherra og ráðuneytisstjóra vegna styrkja og hvers konar hlunninda sem þeir nutu erlendis og eiga samkvæmt reglum ferðakostnaðarnefndar að koma til frádráttar almennum dagpeningagreiðslum?

Samkvæmt 7. gr. reglna nr. 1/2009 skulu styrkir og hvers konar hlunnindi varðandi gist
ingu og fæði sem ríkisstarfsmenn njóta meðan á dvölinni stendur koma til frádráttar almenn
um dagpeningagreiðslum eftir því sem við á og unnt er að meta hverju sinni. Á ferðalögum ráðherra og ráðuneytisstjóra ber stöku sinnum við að gestgjafi eða sá aðili sem hýsir fund bjóði veitingar eða standi fyrir kurteisisviðburði sem hæfir tilefninu. Þar sem um undantekn
ingartilvik er að ræða hefur ekki verið leitast við að leggja sérstakt mat á umfangið þannig að það hafi leitt til frádráttar frá almennum dagpeningagreiðslum.